यमुनानगर : तिलक नगर में स्थित धार्मिक स्थल पर कब्जे
यमुनानगर : तिलक नगर में स्थित धार्मिक स्थल पर कब्जे को लेकर नामधारी समुदाय के दो पक्ष आमने सामने हो गए। सूचना मिलते ही एसएचओ फर्कपुर पुलिस बल के साथ पहुंचे और दोनों पक्षों को शांत कर बातचीत के लिए थाने में लेकर गए।
नामधारियों के गद्दी नसीन सदगुरु उदय सिंह के समर्थक बलदेव और रणबीर ने बताया कि उनके शहर में तीन गुरुद्वारे हैं, जिनमें एक यह तिलक नगर में स्थित है। दूसरा पक्ष दिलीप सिंह ग्रुप के लोग सदगुरु उदय सिंह को गुरु नहीं मानते। इसलिए दोनों पक्षों में विवाद चल रहा है। मामला कोर्ट में विचाराधीन है और यहाँ पर सटे होने के चलते ताला लगाया गया है। आरोप है कि दूसरे पक्ष के लोगों ने ताला तोड़ दिया। इसका पता चला तो वह मौके पर पहुंचे। उन्होंने पुलिस को बुलाया। दूसरे पक्ष के देवेंद्र सिंह, दलजीत, मिंटू का कहना है कि यहां पहले से ही वे पाठ करते हैँ। ताला तोड़ने का आरोप ग़लत है। पुलिस का कहना है कि दोनों पक्षों को शांत कर दिया गया है।
awa_Deva hin_Deva hin_Deva